**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. \_\_\_\_\_\_\_din 20.01.2022**

**REFERAT DE APROBARE**

**a proiectului de hotărâre privind emiterea avizului Consiliului Local Municipal de prelungire a funcţionării consorțiului școlar “Consorţiu Central Avram Iancu & Dr.Bernady Győrgy“ din Târgu Mureș**

Prin solicitarea adresată Municipiului Târgu Mureș, Liceul Tehnologic Avram Iancu din Târgu Mureş, a solicitat avizarea prelungirii Consorțiului Școlar ”Consorţiu Central Avram Iancu & Dr.Bernady Győrgy ”, infiinţat în baza contractului de parteneriat nr.75-30.01.2014, întrucât consiliile de administraţie ale celor două unităţi şcolare, au concluzionat că acest parteneriat a fost benefic ambelor instituţii, iar dispozițiile Legii nr.1/2011- Legea educației naționale, permit prelungirea acestor acestor parteneriate cu avizul Consiliului Local.

 Scopul încheierii contractului de parteneriat are la bază utilizarea în comun a resurselor unităților de invățământ preuniversitar de stat, lărgirea oportunităților de invățăare oferite elevilor, facilitatea accesului la servicii educaționale de calitate pentru elevi, îmbunătățirea serviciului de educație prin adaptarea la nevoile si optiunile elevilor, dezvoltarea de programe curriculare si extracurriculare comune, recunoaşterea reciprocă a rezultatelor învăţării şi evaluării acestora; eficientizarea alocării de resurse de la bugetele locale şi utilizarea sustenabilă a bugetelor proprii, facilitarea accesului unităţilor de învăţământ din cadrul acestora la proiecte în parteneriat cu alte instituţii şi organizaţii publice ori private, din ţară sau din străinătate; efectuarea de stagii de pregătire practică atât pentru elevii din învăţământul liceal tehnologic şi postliceal, cât şi pentru cei înscrişi în alte programe curriculare sau extracurriculare; investigarea nevoilor de educaţie şi formare profesională dintr-un sector de activitate sau arie teritorială de interes comun şi planificarea coordonată a ofertei, pe termen mediu şi lung, pentru acoperirea optimă a nevoilor identificate; realizarea de acţiuni coordonate pentru acoperirea nevoilor de orientare şi consiliere a elevilor; colaborarea în teritoriu pentru asistenţă specializată, consiliere şi sprijin în favoarea familiilor elevilor cu risc de părăsire timpurie a şcolii; colaborarea pentru specializările/calificările care presupun competenţe combinate; promovarea colaborării interdisciplinare în vederea stimulării inovării şi formarea competenţelor pentru dezvoltare sustenabilă în societatea cunoaşterii; colaborarea pentru asigurarea calităţii prin benchmarking, schimb de bune practici în cadrul reţelei şi cu şcoli din Uniunea Europeană, în special privind implementarea asigurării calităţii, învăţarea centrată pe elev, elevii cu nevoi speciale, elaborarea de materiale de învăţare , diversificarea ofertei de servicii educaţionale, prin programe de stimulare a performanţei, de educaţie timpurie, de realizare a programului "Şcoală după şcoală", de formare a adulţilor, contractarea unor servicii pentru întreprinderi şi comunităţile locale (de exemplu, studii, cercetări, consultanţă etc.).

 Raportat la solicitarea dresata, în conformitate cu dispozitiile art.8 din Ordinul MECS nr.5488/2011,  *unitățile de invățământ preuniversitar de stat care doresc să constituie un consorțiu școlar solicită avizul de oportunitate al inspectoratului școlar și*  ***acceptul de inființare al autorității administrației locale din raza teritorială unde funcționează fiecare unitate de invățământ***.

 Iar în conformitate cu disp.26 din acelasi act normative se precizează că *părţile contractante au dreptul, pe durata îndeplinirii contractului, de a conveni modificarea clauzelor contractului printr-un act adiţional la contractul de parteneriat, prin consens, în cadrul consorţiului şcolar.*

 Drept urmare si prelungirea termenului contractual solicitat de către cele două părţi ale parteneriatului poate fi făcută prin act additional.

 Dispozitiile de mai sus se impun a fi coroborate cu cele ale art. 62 din Legea nr.1/2011- Legea educației naționale cu modificările si completările ulterioare care prevede că :

 (1) În vederea asigurării calităţii educaţiei şi a optimizării gestionării resurselor, unităţile de învăţământ şi autorităţile administraţiei publice locale pot decide înfiinţarea consorţiilor şcolare.

 (2) Consorţiile şcolare sunt parteneriate contractuale între unităţile de învăţământ, care asigură:

 a) mobilitatea personalului între unităţile membre ale consorţiului;

 b) utilizarea în comun a resurselor unităţilor de învăţământ din consorţiu;

 c) lărgirea oportunităţilor de învăţare oferite elevilor şi recunoaşterea reciprocă a rezultatelor învăţării şi evaluării acestora.

 Faţă de situaţia mai sus descrisă se impune adoptarea unei hotărâri cu privire la **emiterea avizului Consiliului Local Municipal de prelungire a funcţionării a consorțiului școlar “Consorţiu Central Avram Iancu & Dr.Bernady Győrgy“ din Târgu Mureș** întrucât în conformitate cu disp.art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local.

Anexam

* Cererea unitatii de învățământ
* Copia contractului de parteneriat
* Copia hotărârilor Consiliilor de Administrație a celor două unități de învățământ
* Actele adiționale nr.1,2,3 la contractul de parteneriat

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

 întocmit/ D.M

**R O M Â N I A**

 (nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soos Zoltan**

**H O T Ă R Â R E A nr. .........**

**din ........................................2022**

**privind emiterea avizului Consiliului Local Municipal de prelungire a funcţionarii consorțiului școlar “Consorţiu Central Avram Iancu & Dr.Bernady Győrgy“ din Târgu Mureș**

***Consiliul local municipal Târgu Mureş, întrunit în şedinţă ordinară,***

 Văzând Referatul de aprobare nr. \_\_\_\_\_\_\_din 20.01.2022 iniţiat de Primarul Municipiului Târgu Mureş, prin Direcţia Şcoli, relativ la necesitatea adoptării unei hotărâri privitoare la emiterea avizului Consiliului Local Municipal de prelungire a funcționării consorțiului școlar “ **Consorțiu Central Avram Iancu & Dr.Bernady Győrgy“ din Târgu Mureș**

 Având în vedere

 Raportul favorabil al Directiei Jurdice, Contencios Administrativ si Administraţie Publică Locală,

Raportat la prevederile art. 106 alin.1 din OUG nr.57/2019 privind Codul administrativ,

Art.8 si art.26 din Ordinul MECS nr.5488/2011 privind aprobarea Regulamentului cadru pentru organizarea și funcționarea consorțiilor școlare,

Art.62 din Legea educației naționale nr.1/2011,.cu modificările și completările ulterioare,

Raportul Comisiilor de specialitate din cadrul Consiliului Local Municipal Târgu Mureş,

În temeiul prevederilor art.129, alin.(1), alin.(7) lit.a, e, art. 136, din OUG nr.57/2019 privind Codul administrativ,

**H o t ă r ă ş t e :**

* **Art. 1**. Se aprobă emiterea avizului Consiliului Local Municipal de prelungire a funcționării consorțiului școlar **“ Consorțiu Central Avram Iancu & Dr.Bernady Győrgy** “ din Târgu Mureș
* **Art**.2 Cu ducerea la îndeplinire a prezentei hotărâri se încredinţează executivul Municipiului Târgu Mureş, prin Direcţia Şcoli

**Art.3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art.4** Prezenta hotărâre se comunică:

 -Directiei Scoli

 - Inspectoratului Scolar Judetean Mures,

 - Liceului Tehnologic Avram Iancu Târgu Mureș

 - Scoala Gimnaziala Bernady Gyorgy Târgu Mureș

**Viză de legalitate**

**Secretar General al Municipiului Târgu Mureş**

**Bâta Anca Voichița**